Vyrážky na stehnách
Dobrý deň,viete mi poradiť niečo na veľmi bolestivé vyrážky na spodnom zadku a na vnútorných stehnách? Sú až krvavé, trvajú zatiaľ asi týždeň, len sa to zhoršuje, už ma bolí aj sedieť. Dnes som si prvýkrát dala Infadolan, keďže je to jediná vec čo mám doma na kožu. Vopred ďakujem
Dobrý deň.
Ďakujeme za Vašu otázku.
Liek Indafolan je vhodné podávať na neinfikované drobné rany, odreniny, trhlinky kože, a podobne. Masť sa nanáša v tenkej vrstve 1-3x denne na postihnuté miesta. V prípade, že by rany boli zapálené, vhodnou voľbou by bol krém
Ialugen plus
. Liek obsahuje dve liečivá, hyaluronát sodný (t.j. sodnú soľ kyseliny hyalurónovej) a striebornú soľ sulfadiazínu. Strieborná soľ sulfadiazínu účinkuje proti baktériám a hubám, napríklad Pseudomonas aeruginosa a Enterobacter pyogenes, ktoré sa najčastejšie vyskytujú v infekčných ranách a popáleninách. Patrí do skupiny liekov s obsahom antibiotík, ktoré sa používajú pri niektorých ochoreniach kože. Výsledkom vzájomného pôsobenia týchto dvoch liečiv je ochrana pred druhotnými infekciami, protizápalový účinok a urýchlenie procesu hojenia (podporuje tvorbu nového tkaniva v hojacej sa rane a prekrývanie rany tzv. epitelovým tkanivom).
Vyrážky na stehnách však môžu mať mnoho príčin. Vzhľadom na to, že pre správnu liečbu je potrebné vizuálne zhodnotenie vyrážok, odporúčam Vám taktiež návštevu lekára. Lekár na základe vyšetrenia určí príčinu ťažkostí a ich liečbu.
Prajem pekný zvyšok dňa.
S pozdravom
Mgr. Barbora Bičanovská